Posted by: private benjamin | 2011/01/10
Hi. Ek probeer my bes om reg te eet en meer gesond te eet. Ek is op Lexamil (anti depressant) en ek voel dit verhoog my eetlus / gewig optel as newe effek. Sal ek gewig verloor of fight ek n loosing battle. Ek is baie lief vir sushi. Hoe gesond / vetmakend is dit.
Ek het gekyk in my kopie van MIMS en sien dat Lexamil of gewigsafname of -toename kan bevorder as newe-effek. Dit hang dus van die individuele pasiënt se reaksie af en volgens jou berig, is jy een van die persone wat gewig optel met die antidepressant. Jy kan wel hierdie reaksie met die resepterende dokter bespreek om uit te vind of jy nie dalk 'n ander soort antidepressant kan gebruik wat nie hierdie effek het nie. Jy kan wel die uitwerking van Lexamil teenwerk deur 'n lae-vet verslankingsdieet op hierdie Webwerf te probeer. Klik op 'DietnFood' bo aan hierdie bladsy, dan op 'Healthy Diets' en dan op 'Slimming Diet' vir ‘n afskrif van so ‘n dieet en begin om meer aktief te wees. Daaglikse aërobiese oefening soos flink stap, fietsry, touspring, of swem vir ten minste 30 min per dag, sal nie net gewigsverlies aanhelp nie, maar ook bydra tot genesing van die depressie.
Sushi word gewoonlik van vissoorte soos salm gemaak, m.a.w. vetryke vis. Volgens die SA Voedseltabelle bevat rou salm ongeveer 7 g vet en 642 kJ per 100g. Indien jy 'n 50g porsie sushi eet, sal jy dus 320 kJ inneem wat slegs 5.1% van jou daaglikse energie-inname verteenwoordig as jy wil verslank - dus is sushi nie juis vetmakend nie en dit is baie gesond want vetryke visse soos salm is ryk aan omega-3 vetsure wat ons beskerm teen baie sg. degeneratiewe siektes.
Geniet die sushi